Source: https://ro.scribd.com/document/415168993/Clp-Introductory-Ro
Timestamp: 2020-07-07 20:11:36+00:00
Document Index: 38194413

Matched Legal Cases: ['articolul 31', 'articolul 7', 'articolul 50', 'articolul 50', 'articolul 42', 'articolul 37', 'articolul 24', 'articolul 29', 'articolul 2', 'articolul 7', 'articolul 4', 'articolul 6', 'articolul 4', 'articolul 35', 'articolul 40', 'articolul 15', 'articolul 30', 'articolul 37', 'articolul 36', 'articolul 49', 'articolul 45', 'articolul 4', 'articolul 15', 'articolul 37', 'articolul 36', 'articolul 49', 'articolul 4', 'articolul 4', 'articolul 35', 'articolul 36', 'articolul 49', 'articolul 4', 'articolul 7', 'articolul 9', 'articolul 4', 'articolul 31', 'articolul 4', 'articolul 4', 'articolul 33', 'articolul 9', 'articolul 36', 'articolul 3', 'articolul 2', 'articolul 2', 'articolul 2', 'articolul 2', 'articolul 2', 'articolul 2', 'articolul 2', 'articolul 2', 'articolul 4', 'articolul 4', 'articolul 6', 'articolul 4', 'articolul 4', 'articolul 4', 'articolul 4', 'articolul 4', 'articolul 42', 'articolul 7', 'articolul 7', 'articolul 36', 'articolul 8', 'Articolul 8', 'articolul 9', 'articolul 7', 'articolul 7', 'articolul 7', 'articolul 6', 'articolul 6', 'articolul 5', 'articolul 5', 'articolul 8', 'articolul 5', 'articolul 5', 'articolul 5', 'articolul 5', 'articolul 11', 'articolul 5', 'articolul 9']

Clp Introductory Ro
mititica_laura
salvareSalvați Clp Introductory Ro pentru mai târziu
Subiect Raluca Ripan Judet 23 MAI 2015 %282%29
CORIGENTA CHIMIE
hg-1093-2006
Orar Iunie-iulie 2019
Fisa cu date de securitate_18.11.16(1).pdf
Adresa inaintare Lista la ITM Mures.docx
Legislatie Substante Chimice Periculoase
Calendarul Olimpiadelor Si Concursurilor Sc Olare 2018
AVERTISMENT_Nr
locala 2014
Simulare Olimpiada Judeteana VIII
Fisa Lucru Acizi
Test Acizi
RAPORT-DE-ACTIVITATE-SEM-I-AN-SCOLAR-2015-2016.pdf
Model Cerere Burse
Ghid introductiv privind Regulamentul CLP Versiunea 3.0 – ianuarie 2019
Versiunea 3.0 ianuarie 2019
Versiunea 3.0 – ianuarie 2019
Scopul prezentului document este să ofere asistență utilizatorilor în respectarea obligațiilor care le revin conform Regulamentului CLP. Cu toate acestea, utilizatorilor li se reamintește că textul Regulamentului CLP reprezintă unica referință juridică autentică și că informațiile din acest document nu constituie consultanță juridică. Utilizarea informațiilor este responsabilitatea exclusivă a utilizatorului. Agenția Europeană pentru Produse Chimice nu își asumă răspunderea pentru modul în care sunt utilizate informațiile conținute în prezentul document.
Referință: ECHA-19-G-01-RO Număr de catalog: ED-06-18-388-RO-N ISBN: 978-92-9481-038-0 DOI: 10.2823/073426 Data publicării: ianuarie 2019 Limba: RO
© Agenția Europeană pentru Produse Chimice, 2019
Dacă aveți întrebări sau observații în legătură cu prezentul document, vă rugăm să le transmiteți (indicând referința documentului și data publicării) folosind formularul pentru solicitarea de informații. Formularul se poate accesa prin pagina de contact a ECHA, la adresa:
https://echa.europa.eu/ro/contact
Adresa poștală: P.O. Box 400, FI-00121 Helsinki, Finlanda Adresa de vizitare: Annankatu 18, Helsinki, Finlanda
Actualizare rapidă a ghidului, limitată la:
luarea în considerare a intrării depline în vigoare a
(netradusă)
Regulamentului CLP la 1 iunie 2015 (și anume prin eliminarea
trimiterilor la legislația anterioară);
luarea în considerare a încheierii perioadei de tranziție
pentru etichetarea amestecurilor în conformitate cu DPD și pentru clasificarea componentelor acestora în conformitate cu
eliminarea informațiilor perimate și neactualizate, care nu
mai sunt relevante și în momentul de față i-ar putea induce
în eroare pe cei interesați;
(iv) reformatarea documentului în conformitate cu identitatea actuală a agenției.
Actualizarea cuprinde în special următoarele:
înlocuirea Cuprinsului inițial cu unul nou, în conformitate cu standardul privind ghidurile ECHA;
eliminarea fostei secțiuni 4 privind tranziția la CLP (și, prin urmare, renumerotarea începând cu fosta secțiune 5); informațiile relevante privind dispozițiile tranzitorii aplicabile au fost mutate într-o subsecțiune a secțiunii 3 („Aplicarea CLP”);
- eliminarea Figurii 8.1 (din fosta secțiune 8), deoarece nu corespunde abordării actuale și i-ar putea induce în eroare pe cei interesați;
restructurarea și actualizarea secțiunii 9 (anterior 10) în privința surselor de informații relevante;
introducerea în secțiunea 16 (anterior 17) a unei clarificări cu
privire la cerințele de actualizare a FDS în vigoare de la 1 iunie 2015,
plus adăugarea unei trimiteri la articolul 31 alineatul (3) din REACH, astfel cum a fost modificat prin CLP de la 1 iunie 2015;
adăugarea, în cadrul secțiunii 17 (anterior 18) privind notificarea
în inventarul C&E, a noii opțiuni disponibile, constând în crearea unui fișier XML pentru transmitere multiplă care conține mai multe notificări C&E;
adăugarea, în cadrul secțiunii 18 (anterior 19), a unei clarificări din care rezultă că trebuie furnizată o FDS actualizată tuturor beneficiarilor cărora li s-a furnizat substanța sau amestecul în ultimele 12 luni;
eliminarea textului referitor la obligațiile în vigoare înainte de
1 iunie 2015 din cadrul secțiunii 19 (anterior 20) privind denumirea chimică alternativă;
restrângerea informațiilor din cadrul secțiunii 21 (anterior 22)
privind modalitatea de transmitere a unei propuneri de clasificare și etichetare armonizată și includerea unei trimiteri la ghidul specific
adăugarea, în cadrul secțiunii 25 (anterior 26) privind SIEF-urile, a
posibilității de a contacta biroul de asistență tehnică al ECHA pentru a primi datele de contact ale membrilor SIEF relevanți;
împărțirea anexei 2 (Glosar) în abrevieri și glosar, precum și
transferul abrevierilor într-o nouă listă aflată la începutul ghidului;
înlocuirea termenului „Comunitate” cu termenul „Uniune” în
întregul document, cu excepția citatelor din texte juridice;
actualizarea trimiterilor la ghidurile relevante și la alte materiale auxiliare în întregul document, precum și adăugarea de trimiteri noi.
Rectificările s-au limitat la următoarele:
eliminarea din tabelul 10 a precizării referitoare la obligația de a
dota cu avertizări tactile aerosolii și recipientele cu dispozitive de pulverizare sigilate care conțin substanțe sau amestecuri clasificate ca prezentând doar pericol prin aspirare;
actualizarea denumirii clasei „Gaze inflamabile” din tabelul 10, pentru a respecta cea de a 4-a APT.
Actualizare rapidă a ghidului, limitată la: (i) luarea în considerare a
sfârșitului perioadei de tranziție în care se permitea etichetarea amestecurilor în conformitate cu DPD; (ii) luarea în considerare a Adaptărilor la progresul tehnic și științific (APT) nr. 9-12 ale Regulamentului CLP; (iii) eliminarea informațiilor perimate și neactualizate.
eliminarea textului referitor la perioada de tranziție pentru
aplicarea cerințelor CLP, în special în secțiunile 3,4,12 și 13, inclusiv eliminarea fostei secțiuni 3.3 „Tranziția la CLP” și redenumirea secțiunii 4, denumite anterior „Asemănări și deosebiri între CLP și DSD/DPD”, cu titlul „Regulamentul CLP pe scurt”;
eliminarea referirilor la forumurile pentru schimbul de informații despre substanțe (SIEF) din secțiunea 24 (fosta secțiune 25);
eliminarea anexei 1, care cuprindea exemple de aplicare a criteriilor
de clasificare a amestecurilor culese din studiile pilot efectuate în 2008 pentru sistemul GHS al ONU;
unirea fostelor secțiuni 4.1 „Clasificarea substanțelor” și 4.3 „Clasificarea amestecurilor”, pentru a forma noua secțiune 4.1 denumită „Clasificarea substanțelor și a amestecurilor”;
unirea fostelor secțiuni 11 „Clasificarea substanțelor” și 13
„Clasificarea amestecurilor”, pentru a forma noua secțiune 11, denumită „Metodă de clasificare a substanțelor și a amestecurilor”;
adăugarea noii secțiuni 11.6, intitulată „Etapa 5: Revizuiți clasificarea dacă este necesar”;
înlocuirea referirilor la IUCLID 5 cu referiri la IUCLID 6 în secțiunea 16.4 (fosta secțiune 17.4);
- actualizarea linkurilor perimate sau care nu funcționau corect;
- actualizarea listei de abrevieri și a termenilor din glosar;
- folosirea termenului „secțiune” în loc de „capitol”;
- renumerotarea secțiunilor;
- reformatarea documentului.
Prezentul document oferă îndrumare privind caracteristicile și procedurile principale stabilite în Regulamentul (CE) nr. 1272/2008 privind clasificarea, etichetarea și ambalarea substanțelor și a amestecurilor (Regulamentul CLP sau, pe scurt, „CLP”), care a intrat în vigoare la 20 ianuarie 2009 în țările UE și care are în prezent relevanță pentru țările din Spațiul Economic European (SEE) (adică se aplică în țările UE și în Norvegia, Islanda și Liechtenstein) 1 .
Scopul prezentei actualizări a acestui document este de a oferi o imagine de ansamblu asupra obligațiilor care decurg din CLP. Pentru orientări mai detaliate cu privire la clasificarea și etichetarea în conformitate cu criteriile CLP, precum și pentru informații despre aspectele generale referitoare la toate clasele de pericol, vă recomandăm să consultați chiar textul juridic al Regulamentului CLP, inclusiv anexele la acesta, împreună cu orientările mai specifice oferite în Ghidul pentru aplicarea criteriilor CLP și în Ghidul pentru etichetare și ambalare conform Regulamentului (CE) nr. 1272/2008.
Întrucât este posibil să fie necesar să respectați și Regulamentul (CE) nr. 1907/2006 2 (Regulamentul REACH sau mai simplu „REACH”), în ghidul de față am evidențiat și obligațiile REACH relevante, care au importanță în contextul Regulamentului CLP. În plus, sunt precizate acele ghiduri referitoare la Regulamentul REACH care pot fi utile în aplicarea Regulamentului CLP.
1 Regulamentul CLP a fost încorporat în Acordul privind SEE prin Decizia nr. 106/2012 a Comitetului mixt al SEE din 15 iunie 2012 de modificare a anexei II (Reglementări tehnice, standarde, încercări și certificare) la Acordul privind SEE (JO L 309, 8.11.2012, p. 6-6).
2 Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, versiunea corectată în JO L 136, 29.5.2007, p. 3).
Cui i se adresează acest ghid?
Ce este CLP și de ce este necesar?
Ce reprezintă clasificarea gradului de pericol, etichetarea și ambalarea?
evaluarea riscului?
Care este rolul Agenției Europene pentru Produse Chimice (ECHA sau
„agenția”)?
Roluri și obligații prevăzute de Regulamentul CLP
Rolurile prevăzute de Regulamentul CLP
Obligațiile prevăzute de Regulamentul CLP
Aplicarea Regulamentului CLP
unde începeți?
Regulamentul CLP pe scurt
Termenii „hazardous” și „dangerous” pentru desemnarea produselor periculoase
Clasificarea armonizată
Termeni folosiți pentru clasificare și etichetare
Caracteristici generale ale clasificării
Autoclasificarea și clasificarea armonizată
Utilizarea clasificărilor armonizate
Modul de folosire a clasificărilor armonizate
Utilizarea anexei VII pentru a realiza corespondența între clasificarea
și clasificarea CLP
Unde se pot găsi informații?
Rolul testării în Regulamentul CLP
Metodă de clasificare a substanțelor și a amestecurilor
Etape de bază
Culegeți informațiile disponibile
Etapa 2: Examinați informațiile pentru a vă asigura că sunt adecvate și de
Etapa 3: Evaluați informațiile prin prisma criteriilor de clasificare
4: Stabiliți clasificarea corespunzătoare
Etapa 5: Revizuiți clasificarea dacă este necesar
Abordări flexibile pentru clasificarea amestecurilor în baza a diferite seturi de informații
Ce trebuie să etichetați?
Cine trebuie să realizeze etichetarea?
Cum trebuie să fie eticheta?
În ce limbă (limbi)
trebuie redactată eticheta?
Ce informații trebuie să cuprindă eticheta?
Cuvintele de avertizare
Codurile frazelor de pericol și de precauție
Cum trebuie să vă organizați etichetele?
Când trebuie să vă actualizați etichetele?
Substanțele și amestecurile neambalate
Aplicarea regulilor de prioritate pentru etichetare
Aplicarea regulilor de prioritate
Prevederi specifice privind ambalarea și etichetarea
Diversitatea situațiilor care impun ambalarea și etichetarea
Derogări de la cerințele de etichetare pentru ambalajele mici sau dificil de etichetat
Reguli de ambalare privind sistemele de închidere rezistente la deschiderea de către copii și avertizările tactile
Reguli specifice pentru etichetarea ambalajelor cu mai multe straturi
Când trebuie actualizate?
Ce trebuie actualizat?
Inventarul de clasificare și etichetare – notificarea substanțelor
Cine trebuie să trimită notificarea?
Ce informații trebuie incluse în notificare?
Ce format trebuie folosit pentru notificare?
Informații noi privind pericolele
Trebuie să fiți mereu la curent cu informațiile referitoare la pericole!
Cui trebuie adresată cererea?
Ce substanțe sunt vizate?
Evidența informațiilor și solicitările de informații
Ce evidențe impun regulamentele REACH și CLP cu privire la clasificare și etichetare?
Cui trebuie prezentate aceste informații?
Propunerile privind clasificarea și etichetarea armonizate
La ce ar trebui să se refere o propunere?
Cine poate să transmită o propunere?
Cum se transmit propunerile de către întreprinderi?
S-a transmis o propunere: ce urmează?
Legislația din aval – prezentare generală
Legislația din aval
Substanțele și preparatele periculoase numite în engleză „dangerous” în legislația UE din aval
Regulamentul privind produsele biocide, Regulamentul privind produsele fitosanitare și interconexiunile cu Regulamentul CLP
Obligații impuse de Regulamentul REACH ca urmare a clasificării substanțelor sau a amestecurilor
Transmiterea datelor în comun și schimbul de date în conformitate cu REACH
Ghiduri REACH relevante pentru Regulamentul CLP
Anexa 1. Glosar
Sistemul GHS al ONU și Regulamentul CLP
Tabelul 1 Identificarea rolului dumneavoastră în conformitate cu Regulamentul CLP
Tabelul 2 Obligațiile unui producător sau importator
Tabelul 3 Obligațiile unui utilizator din aval (inclusiv ale unui formulator/reimportator)
Tabelul 4 Obligațiile unui distribuitor (inclusiv ale unui comerciant cu amănuntul)
Tabelul 5 Obligațiile fabricantului anumitor articole specifice
Tabelul 6 Clasele și categoriile de pericol din CLP
Tabelul 7 Termeni-cheie folosiți în Regulamentul CLP
Tabelul 8 Dimensiunile etichetei (și ale pictogramelor), astfel cum sunt definite la secțiunea 1.2.1 din anexa I la CLP
Tabelul 9 Intervalele codurilor asociate frazelor de pericol și de precauție din
Tabelul 10 Clasificările de pericol care atrag obligativitatea includerii unor sisteme de închidere rezistente la deschiderea de către copii și/sau a unor avertizări tactile, conform CLP Tabelul 11 Substanțele care atrag obligativitatea sistemelor de închidere rezistente la
deschiderea de către copii, conform CLP (anexa II la CLP, punctul 3.1.1.3)63 Tabelul 12 Categorii de pericol care figurează în sistemul GHS al ONU, dar nu și în
Figura 1 Cele cinci etape de bază ale clasificării substanțelor și amestecurilor
Figura 2 Exemplu de etichetă care include și informații prevăzute de alte acte legislative
Figura 3 Captură de ecran din IUCLID 6
Figura 4 Captură de ecran din instrumentul REACH-IT pentru dosare online
Figura 5 Ce trebuie să faceți dacă apar informații noi privind pericolele
Figura 6 Etapele necesare pentru întocmirea și transmiterea unei propuneri
Figura 7 Procedura urmată de agenție și de Comisie în urma depunerii unei propuneri de
clasificare și etichetare armonizate
Acordul european privind transportul internațional al mărfurilor periculoase pe căi navigabile interioare, anexat la Rezoluția nr. 223 a Comitetului pentru transporturi interioare al Comisiei Economice pentru Europa, cu modificările ulterioare
Acordul european referitor la transportul rutier internațional al mărfurilor periculoase conform Directivei-cadru 94/55/CE, cu modificările ulterioare
Estimări ale toxicității acute: valorile toxicității acute se exprimă ca valori (aproximative) LD50 (orală, dermică) sau LC50 (prin inhalare) sau ca valori ATE
Adaptare la progresul tehnic și științific (în prezentul ghid, „APT” se referă la o adaptare a Regulamentului CLP)
Regulamentul privind produsele biocide: Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide, care abrogă Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive, astfel cum a fost modificată [JO L 123, 24.4.98, p. 1], intrat în vigoare la 1 septembrie 2013
Inventarul clasificării și etichetării
Serviciul de catalogare a produselor chimice (Chemical Abstracts Service)
Clasificare și etichetare armonizată
Cancerigen, mutagen sau toxic pentru reproducere
sistem de închidere rezistent la deschiderea de către copii (child- resistant fastening)
Directiva privind preparatele periculoase: Directiva 1999/45/CE a Parlamentului European și a Consiliului din 31 mai 1999 privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoase
Directiva privind substanțele periculoase: Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase
Inventarul european al substanțelor chimice existente introduse pe piață
Limită de concentrație generică
Sistemul armonizat global (al Organizației Națiunilor Unite) de clasificare și etichetare a substanțelor chimice: definește criteriile internaționale convenite de Consiliul Economic și Social al ONU (ECOSOC al ONU) pentru clasificarea și etichetarea substanțelor și a amestecurilor periculoase
Banca de date privind substanțele periculoase
„Organizația Aviației Civile Internaționale”, se referă la anexa 18 la Convenția privind aviația civilă internațională, „Transportul în siguranță pe calea aerului a bunurilor periculoase”
„Codul maritim internațional pentru mărfuri periculoase” referitor la transportul mărfurilor periculoase pe mare
Programul internațional pentru securitate chimică
Sistemul integrat de informații privind riscurile
Baza de date internațională uniformizată pentru substanțe chimice
Programul național de notificare și evaluare a produselor chimice industriale (din Australia)
Institutul Național pentru Securitate și Sănătate în Muncă (din SUA)
Administrația pentru Securitate și Sănătate în Muncă (din SUA)
Regulamentul PIC
Regulamentul privind procedura de consimțământ prealabil în cunoștință de cauză; Regulamentul (UE) nr. 649/2012 al Parlamentului European și al Consiliului din 4 iulie 2012 privind exportul și importul de produse chimice care prezintă risc (reformare) [JO L 201, 27.7.2012, p. 60]
Regulamentul privind produsele fitosanitare: Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului
Relații (cantitative) structură-activitate
Regulamentul (CE) nr. 1907/2006 al Parlamentului European și al
Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei
Regulamentul privind transportul internațional feroviar al mărfurilor periculoase, în sensul Directivei 96/49/CE [anexa 1 la apendicele B (Reguli uniforme privind contractul de transport internațional feroviar al mărfurilor – CIM) la COTIF (Convenția privind transporturile internaționale feroviare)], astfel cum a fost modificat
Recomandările (Organizației Națiunilor Unite) privind transportul mărfurilor periculoase
Registrul efectelor toxice ale substanțelor chimice
Limită de concentrație specifică
Substanță care prezintă motive de îngrijorare deosebită
Avertizări tactile asupra pericolului
Baza de date online privind literatura toxicologică
Rețeaua de date toxicologice
Agenția pentru Protecția Mediului a Statelor Unite
1.1 Despre acest ghid
Prezentul ghid a fost elaborat pentru a vă ajuta să înțelegeți mai bine cerințele Regulamentului (CE) nr. 1272/2008 privind clasificarea, etichetarea și ambalarea substanțelor și a amestecurilor (Regulamentul CLP, care a intrat în vigoare la 20 ianuarie 2009 – vezi http://echa.europa.eu/ro/regulations/clp/legislation). Vă veți familiariza cu caracteristicile și procedurile principale ale CLP, însă pentru detalii suplimentare și pentru a verifica dacă ați înțeles corect este recomandabil să consultați textul legislativ. În privința criteriilor de clasificare propriu-zise, se recomandă consultarea Ghidului pentru aplicarea criteriilor CLP, care oferă și orientări specifice anumitor substanțe atunci când sunt relevante pentru o anumită clasificare – de exemplu, la clasificarea metalelor periculoase pentru mediul acvatic. Pentru îndrumări detaliate cu privire la cerințele de etichetare și ambalare, se recomandă consultarea Ghidului pentru etichetare și ambalare conform Regulamentului CLP 3 .
Multe dispoziții ale Regulamentului CLP sunt strâns corelate cu dispoziții ale Regulamentului REACH și ale altor acte legislative ale Uniunii. Cele mai relevante legături cu Regulamentul REACH, cu Regulamentul (UE) nr. 528/2012 privind produsele biocide (Regulamentul privind produsele biocide sau, pe scurt, „BPR”) și cu Regulamentul (CE) nr. 1107/2009 privind produsele fitosanitare (Regulamentul privind produsele fitosanitare sau, pe scurt, „PPPR”) sunt explicate pe scurt în secțiuni separate ale prezentului ghid. În plus, legăturile cu REACH sunt menționate pe scurt în diversele secțiuni individuale ale acestui document, atunci când este cazul.
1.2 Cui i se adresează acest ghid?
Acest document a fost elaborat pentru furnizorii de substanțe și amestecuri și pentru acei producători sau importatori de anumite articole specifice 4 care trebuie să aplice regulile de clasificare, etichetare și ambalare menționate în Regulamentul CLP. Reprezintă furnizori producătorii de substanțe, importatorii de substanțe sau de amestecuri, utilizatorii din aval, inclusiv formulatorii (producătorii de amestecuri), reimportatorii și distribuitorii, inclusiv comercianții cu amănuntul, care introduc pe piață substanțe ca atare sau în amestecuri (vezi secțiunea 2 din prezentul ghid). Acest document se adresează celor care dispun deja de cunoștințe elementare privind clasificarea, etichetarea și ambalarea. Documentul nu explică totul de la zero, ci încearcă să ofere o scurtă prezentare a caracteristicilor Regulamentului CLP.
1.3 Ce este CLP și de ce este necesar?
Comerțul cu substanțe și amestecuri nu prezintă relevanță doar pentru piața internă (UE/SEE) 5 , ci și pentru piața mondială. Pentru a facilita comerțul global, protejând în
3 Ambele ghiduri sunt disponibile la adresa https://echa.europa.eu/ro/guidance-documents/guidance-on-clp
4 În calitate de fabricant sau importator al unui articol, sunteți vizat de CLP doar dacă fabricați sau importați un articol exploziv, astfel cum se descrie în secțiunea 2.1 din anexa I la CLP, sau dacă articolul 7 sau 9 din REACH prevede obligația de înregistrare sau notificare a uneia din substanțele conținute în articolul respectiv.
5 Vă rugăm să rețineți că, ori de câte ori se face trimitere la Uniune (UE) în cadrul prezentului document, termenul se referă inclusiv la țările din Spațiul Economic European (SEE) – Islanda, Liechtenstein și Norvegia. Trebuie precizat și că, odată cu intrarea în vigoare a Tratatului de la Lisabona în 2009, termenul „Comunitate” a fost înlocuit cu „Uniune”. La momentul redactării acestei actualizări, Regulamentul CLP nu fusese încă modificat pentru a reflecta această schimbare și, prin urmare, termenul „Comunitate” este încă folosit în unele citate din textul juridic menționate în prezentul document.
același timp sănătatea oamenilor și mediul, în cadrul structurii Organizației Națiunilor Unite (ONU) au fost elaborate minuțios criterii armonizate de clasificare și etichetare, împreună cu principii generale pentru aplicarea lor. Rezultatul a fost denumit Sistemul armonizat global de clasificare și etichetare a substanțelor chimice (GHS), prima ediție a acestuia fiind adoptată în 2002 (vezi și:
http://www.unece.org/trans/danger/publi/ghs/ghs_welcome_e.html).
Regulamentul CLP urmează diferitelor declarații prin care Uniunea și-a confirmat intenția de a contribui la armonizarea pe plan mondial a criteriilor de clasificare și etichetare, prin încorporarea în legislația Uniunii a criteriilor GHS convenite la nivel internațional. Întreprinderile trebuie să beneficieze de armonizarea globală a regulilor de clasificare și etichetare și de consecvența dintre, pe de o parte, regulile de clasificare și etichetare pentru furnizare și utilizare și, pe de altă parte, cele pentru transport.
Versiunea Regulamentului CLP la care face referire prezentul ghid se bazează pe cea de a 7-a ediție revizuită a sistemului GHS al ONU 6 . În plus, Regulamentul CLP preia unele caracteristici și proceduri ale sistemului UE anterior de clasificare și etichetare, reprezentat de Directiva 67/548/CEE [„Directiva privind substanțele periculoase” (DSD)] și de Directiva 1999/45/CE [„Directiva privind preparatele periculoase” (DPD)], care nu fac parte din GHS al ONU. Prin urmare, Regulamentul CLP este similar, dar nu identic cu modul în care GHS este introdus în cadrul juridic al țărilor din afara UE (trebuie precizat că ar putea exista diferențe între modurile de punere în aplicare în diferitele țări din afara UE).
Regulamentul CLP este obligatoriu din punct de vedere juridic în toate statele membre ale UE/SEE. Acesta este direct aplicabil tuturor sectoarelor industriale. Vechile directive, respectiv DSD și DPD, au fost abrogate la 1 iunie 2015, după o perioadă de tranziție.
1.4 Ce reprezintă clasificarea gradului de pericol, etichetarea și ambalarea?
Pericolul pe care îl prezintă o substanță sau un amestec se referă la potențialul acelei substanțe sau acelui amestec de a provoca efecte dăunătoare. Acesta depinde de proprietățile intrinsece ale substanței sau amestecului. În acest context, evaluarea pericolelor este procesul prin care se evaluează informațiile despre proprietățile intrinsece ale unei substanțe sau ale unui amestec, pentru a li se determina potențialul de a produce efecte dăunătoare. În cazurile în care natura și gravitatea unui pericol identificat îndeplinesc criteriile de clasificare, clasificarea pericolului constă în atribuirea unei descrieri standardizate a acestui pericol de efecte dăunătoare pe care îl prezintă substanța sau amestecul ca urmare a proprietăților sale fizice sau a efectelor sale asupra sănătății omului sau asupra mediului.
Unul dintre principalele obiective ale Regulamentului CLP este de a determina dacă o substanță sau un amestec prezintă proprietăți care duc la clasificarea sa ca produs periculos. Vă rugăm să rețineți că, ori de câte ori prezentul ghid discută despre „substanțe și amestecuri”, în această sintagmă se încadrează și acele „anumite articole specifice” care fac obiectul clasificării în conformitate cu partea 2 din anexa I la CLP.
După ce se identifică aceste proprietăți, iar substanța sau amestecul primește clasificarea corespunzătoare, producătorii, importatorii, utilizatorii din aval și distribuitorii substanțelor și amestecurilor respective, precum și fabricanții și importatorii anumitor
6 Vă rugăm să rețineți că sistemul GHS al ONU se revizuiește o dată la doi ani. Cea de a 6-a revizuire (2015) și cea de a 7-a revizuire (2017) a GHS vor fi puse în aplicare în Regulamentul CLP prin cea de a 12-a Adaptare la progresul tehnic.
articole specifice au obligația să comunice pericolele identificate pe care le prezintă aceste substanțe sau amestecuri celorlalți operatori din lanțul de aprovizionare, inclusiv consumatorilor. Etichetarea pericolelor permite comunicarea clasificării gradului de pericol către utilizatorul substanței sau al amestecului, alertându-l cu privirea la prezența unui pericol și la necesitatea de a gestiona riscurile asociate.
Regulamentul CLP stabilește standarde generale privind ambalajele, menite să asigure furnizarea în condiții de siguranță a substanțelor și amestecurilor periculoase (considerentul 49 și titlul IV din CLP).
1.5 Ce reprezintă evaluarea riscului?
Clasificarea unei substanțe sau a unui amestec reflectă tipul și gravitatea pericolelor intrinsece pe care le prezintă substanța sau amestecul respectiv. Aceasta nu trebuie confundată cu evaluarea riscului, care face legătura între un anumit pericol și expunerea efectivă a oamenilor sau a mediului la substanța sau amestecul care prezintă pericolul respectiv. Între clasificare și evaluarea riscului există totuși un numitor comun, care constă în identificarea pericolului și în evaluarea sa.
1.6 Care este rolul Agenției Europene pentru Produse Chimice (ECHA sau „agenția”)?
Agenția Europeană pentru Produse Chimice (ECHA sau „agenția”) este un organism al UE înființat inițial în vederea gestionării proceselor prevăzute de REACH. Agenția joacă un rol esențial în punerea în aplicare a regulamentelor REACH și CLP (precum și a Regulamentului privind produsele biocide și a Regulamentului PIC 7 ), asigurând coerența aplicării la nivelul UE.
Prin intermediul secretariatului și al comitetelor sale specializate, agenția asigură statelor membre și instituțiilor UE consultanță științifică și tehnică în probleme legate de produsele chimice (substanțe și amestecuri) care intră în atribuțiile sale. Câteva dintre sarcinile specifice ale agenției în temeiul Regulamentului CLP sunt următoarele:
 să furnizeze industriei ghiduri și instrumente tehnice și științifice privind modul de îndeplinire a obligațiilor prevăzute de CLP (articolul 50 din CLP);
 să furnizeze autorităților competente din statele membre îndrumare tehnică și științifică privind aplicarea Regulamentului CLP (articolul 50 din CLP);
 să sprijine birourile naționale de asistență tehnică înființate în conformitate cu Regulamentul CLP (articolele 44 și 50 din CLP);
 să creeze și să mențină un inventar de clasificare și etichetare (C&E) sub forma unei baze de date și să primească notificări pentru acest inventar (articolul 42 din CLP);
 să primească propuneri de clasificare armonizată a substanțelor de la autoritățile competente din statele membre și de la furnizori și să transmită Comisiei Europene un aviz cu privire la propunerile de clasificare respective (articolul 37 din CLP);
 să primească, să evalueze și să decidă cu privire la acceptarea cererilor de utilizare a unei denumiri chimice alternative (articolul 24 din CLP); precum și să pregătească și să transmită Comisiei propuneri de derogare de la obligațiile de etichetare și ambalare [articolul 29 alineatul (5) din CLP].
7 Regulamentul (UE) nr. 649/2012 privind procedura de consimțământ prealabil în cunoștință de cauză.
2. Roluri și obligații prevăzute de Regulamentul CLP
2.1 Rolurile prevăzute de Regulamentul CLP
Obligațiile prevăzute de Regulamentul CLP pentru furnizorii de substanțe sau de amestecuri depind în mare măsură de rolul acestora în raport cu substanța sau cu amestecul în cadrul lanțului de aprovizionare. Prin urmare, este extrem de important să vă identificați rolul în conformitate cu Regulamentul CLP.
Pentru a stabili ce rol aveți, citiți cele cinci descrieri diferite prezentate în tabelul 1, care se bazează pe definițiile de la articolul 2 din CLP. Pentru explicații suplimentare privind rolurile de „utilizator din aval” și de „distribuitor”, puteți consulta Ghidul pentru utilizatorii din aval pe site-ul ECHA.
În cazul în care una dintre descrieri se potrivește cu activitățile dumneavoastră, rolul pe care îl aveți în conformitate cu Regulamentul CLP este prezentat în dreapta descrierii respective. Vă rugăm să citiți cu atenție fiecare descriere, deoarece este posibil să nu aveți un singur rol în conformitate cu Regulamentul CLP.
Vă rugăm să rețineți că obligațiile CLP privind clasificarea, etichetarea și ambalarea sunt în general legate de furnizarea substanțelor sau a amestecurilor, însă indiferent dacă se furnizează sau nu substanțe sau amestecuri, clasificarea este relevantă și pentru pregătirea corectă a unei înregistrări sau notificări în sensul REACH. Prin urmare, prezentul ghid ar trebui să fie de ajutor și celor care elaborează transmiteri de acest tip în conformitate cu Regulamentul REACH. Obligațiile privind etichetarea și ambalarea sunt în general irelevante atunci când se realizează o înregistrare sau o notificare în sensul REACH, fără să aibă loc și furnizarea.
Rolul dumneavoastră
Persoană fizică sau juridică stabilită pe teritoriul UE, care
Producător (2)
produce sau extrage o substanță în stare naturală în
interiorul UE.
este responsabilă pentru introducerea fizică pe teritoriul
vamal al UE.
Persoană fizică sau juridică stabilită pe teritoriul UE, alta
Utilizator din aval (3)
decât producătorul sau importatorul, care utilizează o
substanță, ca atare sau în amestec, în cadrul activităților
formulatorii/reimportatorii)
sale industriale sau profesionale.
Persoană fizică sau juridică stabilită pe teritoriul UE,
Distribuitor (inclusiv dacă
inclusiv dacă este comerciant cu amănuntul (detailist), a
este comerciant cu
cărei activitate constă exclusiv în depozitarea și
amănuntul)
introducerea pe piață a unei substanțe, fie ca atare, fie
într-un amestec, în beneficiul unor terți.
Persoană fizică sau juridică care fabrică sau asamblează
Fabricant de articole (4)
un articol pe teritoriul UE; prin articol se înțelege un
obiect căruia, în cursul fabricației, i se dă o formă, o
suprafață sau un aspect special, care îi determină funcția
într-o măsură mai mare decât compoziția sa chimică.
(1) Este important de reținut că Regulamentul CLP nu recunoaște rolul de reprezentant unic.
(2) În limbajul cotidian, termenul „producător” poate fi aplicat atât persoanei (fizice/juridice) care produce substanțe, cât și persoanei (fizice/juridice) care realizează amestecuri (formulator). Spre deosebire de acest limbaj cotidian, în regulamentele REACH și CLP termenul „producător” se referă doar la entitatea care produce substanțe. În sensul acestor regulamente, formulatorul este un „utilizator din aval”.
(3) Distribuitorii și consumatorii nu sunt utilizatori din aval.
(4) În calitate de fabricant sau importator al unui articol, sunteți vizat de Regulamentul CLP doar dacă fabricați sau importați un articol exploziv, astfel cum se descrie în secțiunea 2.1 din anexa I la CLP, sau dacă articolul 7 sau 9 din REACH prevede obligația de înregistrare sau notificare a uneia din substanțele conținute în articolul respectiv.
2.2 Obligațiile prevăzute de Regulamentul CLP
Regulamentul CLP stabilește pentru toți furnizorii din lanțul de aprovizionare obligația generală de a coopera, astfel încât să îndeplinească cerințele de clasificare, etichetare și ambalare prevăzute în acest regulament [articolul 4 alineatul (9) din CLP]. În afară de aceasta, celelalte obligații specifice impuse de Regulamentul CLP depind de rolul pe care îl aveți în lanțul de aprovizionare, astfel cum se indică în tabelul 1. Tabelele 2-5 prezintă obligațiile asociate fiecăruia dintre aceste roluri și indică, pentru fiecare obligație, secțiunile relevante din prezentul ghid.
Obligații conform Regulamentului CLP
Secțiuni relevante
Înainte de a introduce pe piață substanțele și amestecurile, aveți obligația să le clasificați, să le etichetați și să le ambalați în conformitate cu Regulamentul CLP.
De asemenea, trebuie să clasificați substanțele care nu sunt introduse pe piață, dar care trebuie înregistrate sau notificate în conformitate cu articolul 6, 9, 17 sau 18 din REACH (articolul 4 din CLP).
Trebuie să efectuați clasificarea în conformitate cu titlul II din CLP (articolele 5-14 din CLP).
Trebuie să efectuați etichetarea în conformitate cu titlul III din CLP (articolele 17-33 din CLP).
Trebuie să efectuați ambalarea în conformitate cu titlul IV din CLP (articolul 35 din CLP).
În cazul în care introduceți pe piață substanțe, trebuie să notificați elementele de clasificare și etichetare în inventarul C&E întocmit de agenție (articolul 40 din CLP).
Trebuie să luați toate măsurile rezonabile de care dispuneți pentru a vă pune la curent cu noile informații științifice sau tehnice care pot influența clasificarea substanțelor sau a amestecurilor pe care le introduceți pe piață. Când luați cunoștință de asemenea informații și le considerați adecvate și de încredere, trebuie să efectuați, fără întârzieri nejustificate, o nouă evaluare a clasificării respective (articolul 15 din CLP).
În anumite cazuri, trebuie să actualizați eticheta în urma oricărei modificări a clasificării și etichetării substanței sau amestecului, fără întârzieri nejustificate (articolul 30 din CLP).
și 17
Dacă dețineți informații noi care ar putea duce la o schimbare a clasificării armonizate și a elementelor de etichetare ale unei substanțe (partea 3 din anexa VI la CLP), trebuie să transmiteți o propunere către autoritatea competentă a unuia din statele membre în care este introdusă pe piață substanța [articolul 37 alineatul (6) din CLP].
Trebuie să adunați toate informațiile necesare în vederea clasificării și etichetării în conformitate cu CLP și să le mențineți disponibile cel puțin 10 ani de la data ultimei livrări a substanței sau a amestecului. Aceste informații trebuie păstrate împreună cu informațiile prevăzute la articolul 36 din REACH (articolul 49 din CLP).
Importatorii și utilizatorii din aval care introduc pe piață amestecuri trebuie să fie pregătiți să furnizeze anumite informații privind amestecurile către organismele statelor membre care au atribuții de primire a acestor informații în vederea formulării de măsuri preventive și curative, în special în eventualitatea unui răspuns în situații de urgență privind sănătatea (articolul 45 din CLP și anexa VIII la CLP).
8 Vezi și Ghidul privind armonizarea informațiilor referitoare la răspunsul în situații de urgență privind sănătatea.
Înainte de a introduce pe piață substanțele și amestecurile, aveți obligația să le clasificați, să le etichetați și să le ambalați în conformitate cu CLP (articolul 4 din CLP). Există însă și posibilitatea să preluați clasificarea deja realizată pentru substanță sau amestec, în conformitate cu titlul II din Regulamentul CLP, de un alt operator din lanțul de aprovizionare, cu condiția să nu modificați compoziția substanței sau a amestecului în cauză.
În cazul în care modificați compoziția substanței sau a amestecului introdus pe piață, trebuie să efectuați propria clasificare în conformitate cu titlul II din CLP (articolele 5-14 din CLP).
Trebuie să luați toate măsurile rezonabile de care dispuneți pentru a vă pune la curent cu noile informații științifice sau tehnice care pot influența clasificarea substanțelor sau a amestecurilor pe care le introduceți pe piață. În cazul în care luați cunoștință de asemenea informații și le considerați adecvate și de încredere, trebuie să efectuați, fără întârzieri nejustificate, o nouă evaluare a clasificării respective (articolul 15 din CLP).
Dacă dețineți informații noi care ar putea duce la o schimbare a clasificării armonizate și a elementelor de etichetare ale unei substanțe, trebuie să transmiteți o propunere către autoritatea competentă a unuia din statele membre în care substanța este introdusă pe piață [articolul 37 alineatul (6) din CLP].
Trebuie să colectați toate informațiile necesare în vederea clasificării și etichetării în conformitate cu Regulamentul CLP și să le mențineți disponibile timp de cel puțin 10 ani de la data ultimei livrări a substanței sau a amestecului. Aceste informații trebuie păstrate împreună cu informațiile prevăzute la articolul 36 din REACH (articolul 49 din CLP).
9 Vezi și Ghidul privind armonizarea informațiilor referitoare la răspunsul în situații de urgență privind sănătatea.
Trebuie să etichetați și să ambalați substanțele și amestecurile pe care le introduceți pe piață (articolul 4 din CLP).
Puteți să preluați clasificarea deja realizată pentru substanță sau amestec, în conformitate cu titlul II din Regulamentul CLP, de un alt operator din lanțul de aprovizionare – de exemplu, dintr-o fișă cu date de securitate care v-a fost furnizată (articolul 4 din CLP).
6 și 12
Trebuie să vă asigurați că ambalajul este conform cu dispozițiile titlului IV din CLP (articolul 35 din CLP).
Trebuie să adunați toate informațiile necesare în vederea clasificării
etichetării în conformitate cu Regulamentul CLP și să le mențineți
disponibile cel puțin 10 ani de la data ultimei livrări a substanței sau
amestecului. Aceste informații trebuie păstrate împreună cu
informațiile prevăzute la articolul 36 din REACH (articolul 49 din
În cazul în care preluați clasificarea substanței sau a amestecului efectuată de alt operator din amontele lanțului de aprovizionare, trebuie să vă asigurați că toate informațiile necesare pentru clasificare și etichetare (de exemplu, fișa cu date de securitate) rămân disponibile cel puțin 10 ani de la ultima furnizare a substanței sau a amestecului.
În cazul în care fabricați și introduceți pe piață un articol exploziv, astfel cum este descris în secțiunea 2.1 din anexa I la CLP, trebuie să clasificați, să etichetați și să ambalați articolul respectiv în conformitate cu Regulamentul CLP înainte de a-l introduce pe piață (articolul 4 din CLP).
Se aplică aceleași obligații ca în cazul importatorilor (vezi tabelul 2 de mai sus), pe lângă obligația de a notifica agenția.
În calitate de fabricant sau importator de articole, trebuie să clasificați și substanțele care nu sunt introduse pe piață, dar trebuie înregistrate sau notificate în conformitate cu articolul 7 alineatul (1), (2) sau (5) sau cu articolul 9 din REACH (articolul 4 din CLP). Trebuie să efectuați clasificarea în conformitate cu titlul II din CLP (articolele 5-14 din CLP).
3. Aplicarea Regulamentului CLP
3.1 De unde începeți?
Înainte de toate, trebuie să vă asigurați că ați înțeles Regulamentul CLP și implicațiile sale pentru activitatea dumneavoastră comercială.
 să creați un inventar al substanțelor și amestecurilor pentru care sunteți responsabil (incluzând și substanțele conținute în amestecuri) și al substanțelor conținute în articole, să vă identificați furnizorii și să identificați cine vă sunt clienții și în ce mod folosesc aceștia substanțele și amestecurile pe care le furnizați. Este posibil să fi adunat deja o mare parte din aceste informații ca urmare a obligațiilor impuse de Regulamentul REACH;
 să evaluați în ce măsură este nevoie de instruirea personalului tehnic și juridic relevant din cadrul organizației dumneavoastră;
 să urmăriți site-ul autorității competente din țara dumneavoastră și site-ul agenției, astfel încât să fiți la curent cu evoluțiile reglementărilor și ale ghidurilor conexe și
 să întrebați asociațiile profesionale de profil ce tip de sprijin v-ar putea oferi.
Întrucât Regulamentul REACH, Regulamentul (UE) nr. 528/2012 privind produsele biocide, Regulamentul (CE) nr. 1107/2009 privind produsele fitosanitare și Regulamentul CLP sunt strâns interconectate, este recomandabil să planificați procesele impuse de CLP împreună cu procesele impuse de REACH și de celelalte regulamente, după caz.
3.2 Ce aveți de făcut?
În calitate de producător, importator sau utilizator din aval, trebuie să clasificați, în conformitate cu criteriile CLP, substanțele și amestecurile pentru care sunteți responsabil. Trebuie să vă asigurați că etichetele și ambalajele lor sunt în conformitate cu cerințele CLP și că fișele cu date de securitate (FDS) întocmite în conformitate cu articolul 31 și cu anexa II la REACH 10 reflectă aceste informații în conformitate cu Regulamentul CLP (articolul 4 din CLP).
În calitate de distribuitor, înainte de a introduce pe piață substanțe și amestecuri aveți obligația de a vă asigura că acestea sunt etichetate și ambalate în conformitate cu titlurile III și IV din CLP. În vederea îndeplinirii acestei obligații, puteți folosi informațiile care v-au fost furnizate, de exemplu, în fișele cu date de securitate care însoțesc substanțele și amestecurile [articolul 4 alineatul (5) din CLP].
Pentru a înțelege amploarea demersurilor necesare, trebuie să fiți pregătit:
 să aplicați criteriile CLP substanțelor și amestecurilor pentru care sunteți responsabil 11 . Trebuie precizat că unele dintre substanțele sau amestecurile care nu
10 Începând cu 1 iunie 2015, astfel cum a fost modificată prin Regulamentul (UE) 2015/830.
11 În calitate de fabricant sau de importator al unui articol, sunteți vizat de Regulamentul CLP doar dacă fabricați sau importați un articol exploziv, astfel cum se descrie în secțiunea 2.1 din anexa I la CLP, sau dacă aveți obligația, în baza articolului 7 sau 9 din REACH, de a înregistra sau notifica una dintre substanțele conținute în articol.
au fost clasificate ca periculoase în conformitate cu DSD și DPD ar putea fi clasificate ca atare în conformitate cu Regulamentul CLP;
 să analizați informațiile la care aveți acces cu privire la substanțele care trebuie înregistrate conform REACH. Ar putea fi necesar să vă contactați furnizorii pentru a primi mai multe informații și
 să vă contactați furnizorii pentru a afla cum pun aceștia în aplicare prevederile Regulamentului CLP și cum influențează acest lucru substanțele sau amestecurile pe care le folosiți. Dacă formulați amestecuri noi folosind ca ingrediente alte amestecuri (amestecuri în amestecuri), va trebui să vă contactați furnizorii pentru a afla ce informații despre amestec și componentele sale vă vor fi puse la dispoziție, inclusiv prin intermediul fișelor cu date de securitate. În mod analog, dacă furnizați amestecuri unor clienți care le folosesc pentru formularea altor amestecuri, trebuie să aveți în vedere modul în care le veți transmite acestora informații despre amestec și despre componentele sale.
Trebuie să vă gândiți la resursele de care ați putea avea nevoie, punându-vă următoarele întrebări:
 dispun de suficient personal cu pregătire tehnică și juridică sau voi avea nevoie de resurse suplimentare sau de expertiză externă?
 în ceea ce privește programul necesar pentru elaborarea FDS – este necesar să investesc într-un sistem nou sau în actualizarea sistemului existent?
 cum voi genera noile etichete? și
 în ceea ce privește ambalarea – sunt toate ambalajele mele în conformitate cu Regulamentul CLP?
După ce ați realizat acest exercițiu, va trebui să efectuați o evaluare a implicațiilor pe care le are clasificarea substanțelor sau amestecurilor pentru care sunteți responsabil. Ulterior, puteți întocmi o listă de acțiuni prioritare, luând în considerare:
 costurile și resursele care ar putea fi necesare pentru clasificarea și etichetarea substanțelor și a amestecurilor și
 implicațiile din punctul de vedere al legislației din aval, de exemplu:
- cantitatea de material periculos pe care o puteți depozita la punctul de lucru (Seveso III 12 );
- modalitatea de eliminare a deșeurilor periculoase și
- siguranța la locul de muncă și echipamentul de protecție pentru angajații dumneavoastră.
12 Directiva 2012/18/UE de modificare și ulterior de abrogare (de la 1 iunie 2015) a Directivei 96/82/CE a Consiliului.
4. Regulamentul CLP pe scurt
Regulamentul CLP vizează:
 clasificarea;
 comunicarea pericolelor prin etichetare și
 ambalarea.
Regulamentul se adresează lucrătorilor și consumatorilor și are ca obiect furnizarea și folosirea produselor chimice, fiind similar ca domeniu de aplicare cu vechea legislație a UE privind produsele chimice (DSD și DPD). Deși regulamentul nu vizează și transportul produselor chimice, articolul 33 din CLP prevede anumite reguli privind etichetarea ambalajelor utilizate și pentru transport. Testele necesare pentru determinarea pericolelor fizice sunt inspirate în mare măsură din Recomandările ONU privind transportul mărfurilor periculoase. Clasificarea pentru transport face obiectul Directivei-cadru (2008/68/CE) care pune în aplicare Acordul european referitor la transportul rutier internațional al mărfurilor periculoase (ADR), Regulamentul privind transportul internațional feroviar al mărfurilor periculoase (RID) și Acordul european privind transportul internațional al mărfurilor periculoase pe căi navigabile interioare (ADN).
Vă rugăm să rețineți că Regulamentul CLP este un act legislativ orizontal, care se referă la substanțe și amestecuri în general. În cazul anumitor produse chimice, de exemplu al produselor fitosanitare sau al celor biocide, elementele de etichetare introduse prin Regulamentul CLP pot fi completate de alte elemente, solicitate de legislația specifică produselor respective.
4.1 Clasificarea substanțelor și a amestecurilor
UE a preluat în Regulamentul CLP toate clasele de pericol existente în sistemul GHS al ONU. Cu toate acestea, unele dintre categoriile de pericol incluse în cadrul claselor de pericol nu au fost preluate, deoarece nu se regăseau printre categoriile de pericol prevăzute de DSD (vezi și explicația „abordării modulare” din anexa 3 la prezentul ghid). Dacă exportați în alte regiuni, din afara UE, s-ar putea să fie necesar să luați în considerare și aceste categorii de pericol. Mai multe informații sunt disponibile pe site-ul GHS al CEE-ONU (http://www.unece.org/trans/danger/publi/ghs/ghs_welcome_e.html).
Deși întinderea generală a clasificării în Regulamentul CLP este comparabilă cu cea a directivelor DSD și DPD, numărul total de clase de pericol a crescut, în special pentru pericolele fizice (de la 5 la 17), ducând la o diferențiere mai explicită a proprietăților fizice. Per ansamblu, unele dintre criteriile de clasificare a substanțelor și amestecurilor s-au schimbat în comparație cu cele din DSD/DPD – de exemplu, cele privind explozivitatea și toxicitatea acută.
În plus, există elemente care au făcut parte din DSD sau DPD, dar care nu sunt incluse în sistemul GHS al ONU. În conformitate cu DSD, anumite pericole și proprietăți impuneau etichetarea suplimentară, de exemplu „R14 – Reacționează violent în contact cu apa”. Aceste elemente au fost păstrate ca informații de etichetare suplimentare și pot fi găsite în partea 5 din anexa I și în anexa II la CLP. Pentru a arăta clar că aceste elemente de etichetare suplimentare nu provin dintr-o clasificare a ONU, ele sunt codificate diferit față de frazele de pericol din CLP. De exemplu, pentru a reflecta faptul că R14 provine din DSD, se folosește codul EUH014, nu H014.
Acele elemente de etichetare suplimentare (fraze) care fac referire la proprietățile fizice și
la cele privind sănătatea menționate în secțiunile 1.1 și 1.2 din anexa II la CLP se aplică doar dacă substanța sau amestecul are deja o clasificare ca periculoasă (periculos) în conformitate cu criteriile CLP.
Tabelul 6 prezintă clasele de pericol incluse în Regulamentul CLP. Fiecare clasă cuprinde una sau mai multe categorii de pericol.
Explozivi (explozivi instabili, diviziunile 1.1, 1.2, 1.3, 1.4, 1.5 și 1.6)
Gaze inflamabile [categoriile 1A (care cuprinde gaze instabile – categoriile A și B – și gaze piroforice*), 1B și 2]
Aerosoli (categoriile 1, 2 și 3)
Gaze oxidante (categoria 1)
Gaze sub presiune (gaz comprimat, gaz lichefiat, gaz lichefiat refrigerat, gaz dizolvat)
Lichide inflamabile (categoriile 1, 2 și 3)
Solide inflamabile (categoriile 1 și 2)
Substanțe și amestecuri autoreactive (tipurile A, B, C, D, E, F și G)
Lichide piroforice (categoria 1)
Solide piroforice (categoria 1)
Substanțe și amestecuri care se autoîncălzesc (categoriile 1 și 2)
Substanțe și amestecuri care, în contact cu apa, emit gaze inflamabile (categoriile 1, 2 și 3)
Lichide oxidante (categoriile 1, 2 și 3)
Solide oxidante (categoriile 1, 2 și 3)
Peroxizi organici (tipurile A, B, C, D, E, F și G)
Corozive pentru metale (categoria 1)
Explozivi desensibilizați*
Toxicitate acută (categoriile 1, 2, 3 și 4)
Corodarea/iritarea pielii (categoriile 1, 1A, 1B, 1C și 2)
Lezarea gravă a ochilor/iritarea ochilor (categoriile 1 și 2)
Sensibilizarea căilor respiratorii sau a pielii (categoria 1, subcategoriile 1A și 1B)
Mutagenitatea celulelor embrionare (categoriile 1A, 1B și 2)
Cancerigenitate (categoriile 1A, 1B și 2)
Toxicitate pentru reproducere (categoriile 1A, 1B și 2), plus o categorie suplimentară pentru efecte asupra alăptării sau prin intermediul alăptării
Toxicitate asupra unui organ țintă specific (STOT) – o singură expunere [(categoriile 1, 2) și categoria 3 doar pentru efecte narcotice și iritarea căilor respiratorii]
Toxicitate asupra unui organ țintă specific (STOT) – expunere repetată (categoriile 1 și 2)
Pericol prin aspirare (categoria 1)
Periculos pentru mediul acvatic (categoria de pericol acut 1, categoriile de pericol cronic 1, 2, 3 și
Periculos pentru stratul de ozon (categoria 1)
* Categoria de pericol pentru gazele piroforice și clasa de pericol pentru explozivii desensibilizați au fost introduse în urma celei de a 6-a revizuiri a sistemului GHS al ONU (2015) și vor fi introduse în Regulamentul CLP prin cea de a 12-a APT.
Clasificarea amestecurilor în conformitate cu Regulamentul CLP se face pentru aceleași pericole ca în cazul substanțelor. La fel ca în cazul substanțelor, pentru a stabili clasificarea trebuie folosite în primul rând datele disponibile privind amestecul ca atare. Dacă acest lucru nu este posibil, pot fi folosite alte metode de clasificare a amestecurilor. În privința anumitor pericole pentru mediu și pentru sănătate pot fi aplicate așa-numitele „principii de
corelare”, prin utilizarea datelor disponibile în urma testării unor amestecuri similare și a informațiilor privind ingredientele periculoase individuale. În cazul în care sunt necesare calcule, adesea formulele diferă de cele folosite în cadrul DPD. În textul juridic al Regulamentului CLP [articolul 9 alineatele (3) și (4)] se regăsește și principiul recurgerii la avizul experților, precum și cel al evaluării forței probante a datelor.
4.2 Termenii „hazardous” și „dangerous” pentru desemnarea produselor periculoase
Toate substanțele și amestecurile care îndeplinesc criteriile unei sau mai multor clase de pericol din Regulamentul CLP sunt considerate periculoase („hazardous” în limba engleză). Totuși, este posibil ca textul în limba engleză al altor acte legislative ale UE să facă referire la aceste clasificări folosind cuvântul „dangerous”, în sensul definit în DSD. Mai multe informații despre acest subiect sunt disponibile în secțiunea 21 din prezentul ghid.
4.3 Etichetarea
Regulamentul CLP pune în aplicare condițiile de utilizare a frazelor de pericol și de precauție, precum și a pictogramelor din cadrul GHS al ONU. În Regulamentul CLP a fost inclusă și utilizarea celor două cuvinte de avertizare din GHS, „Pericol” și „Atenție”, care indică gravitatea unui pericol (vezi secțiunea 12 din prezentul ghid).
4.4 Clasificarea armonizată
Pe lângă autoclasificare, prin care producătorii, importatorii și utilizatorii din aval înșiși trebuie să realizeze ei înșiși depistarea pericolelor și clasificarea substanțelor și a amestecurilor, Regulamentul CLP conține și prevederi de clasificare armonizată a substanțelor, care se aplică direct (vezi secțiunile 6 și 25 din prezentul ghid). Propunerile de clasificare și etichetare armonizate pot fi transmise fie de autoritățile competente din statele membre, fie, în anumite cazuri, de producători, importatori și utilizatorii din aval (vezi secțiunea 20 din prezentul ghid). Se preconizează că, în general, vor exista propuneri de acest tip doar pentru substanțele care sunt cancerigene, mutagene sau toxice pentru reproducere (adică substanțele CMR) și pentru cele sensibilizante pentru căile respiratorii. Se pot transmite agenției și propuneri pentru o clasificare armonizată care se referă la alte proprietăți ale substanțelor, cu condiția să existe o justificare care să demonstreze necesitatea clasificării și a etichetării armonizate la nivelul UE [articolul 36 alineatul (3) din CLP] 13 .
Clasificările armonizate ale substanțelor enumerate în anexa I la DSD au fost transpuse în clasificările Regulamentului CLP. Toate clasificările armonizate, atât cele vechi provenind din DSD, cât și cele noi agreate în Regulamentul CLP, sunt în prezent enumerate în tabelul 3 din partea 3 a anexei VI la CLP.
13 Trebuie precizat și că, în mod normal, substanțele active în sensul BPR sau în conformitate cu PPPR fac obiectul clasificării și etichetării armonizate (vezi secțiunile 21 și 23 din prezentul ghid).
5. Termeni folosiți pentru clasificare și etichetare
Tabelul 7 prezintă termenii-cheie din Regulamentul CLP (vezi și glosarul din anexa 1 la prezentul ghid).
Termeni din CLP
Este periculos (periculoasă) amestecul sau substanța care îndeplinește criteriile privind pericolele fizice, pentru sănătate sau pentru mediu stabilite în anexa I la CLP (articolul 3 din CLP).
Clasă de pericol/Categorie de pericol
Natura/gravitatea unui pericol fizic, pentru sănătate sau pentru mediu (articolul 2 punctele 1 și 2 din CLP).
Frazele de pericol descriu natura pericolelor prezentate de o substanță sau de un amestec periculos, inclusiv, când este cazul, gradul de periculozitate (articolul 2 punctul 5 din CLP).
De exemplu, H315: Provoacă iritarea pielii.
Amestec(uri)
Un amestec sau o soluție compusă din două sau mai multe substanțe (articolul 2 punctul 8 din CLP). Definiția amestecului conform CLP (și conform REACH) diferă puțin de cea din GHS al ONU, care poate fi aplicată foarte bine în afara UE.
Compoziție grafică care include un simbol însoțit de alte elemente grafice, cum ar fi conturul, tiparul de fundal sau culoarea, folosită cu intenția de a transmite anumite informații cu privire la pericolul în cauză (articolul 2 punctul 3 din CLP).
De exemplu, această pictogramă indică o substanță sau un amestec oxidant:
Descriere a măsurii (măsurilor) recomandate pentru a minimiza sau pentru a preveni apariția efectelor adverse rezultate din expunerea la o substanță sau la un amestec periculos, ca urmare a utilizării (articolul 2 punctul 6 din CLP).
De exemplu, P102: A nu se lăsa la îndemâna copiilor.
Cuvintele „Pericol” sau „Atenție” se folosesc pentru a indica nivelul de gravitate a pericolului (articolul 2 punctul 4 din CLP).
Substanță (substanțe)
Element chimic și compușii săi, în stare naturală sau obținuți prin orice proces de producție, inclusiv orice aditiv necesar pentru păstrarea stabilității și orice impuritate care derivă din procesul utilizat, cu excepția oricărui solvent care poate fi separat fără a influența stabilitatea substanței sau fără a-i schimba compoziția (articolul 2 punctul 7 din CLP).
Orice producător, importator, utilizator din aval sau distribuitor care introduce pe piață o substanță, ca atare sau în amestec, sau un amestec (articolul 2 punctul 26 din CLP). Vezi și secțiunea 2 din prezentul ghid.
6. Caracteristici generale ale clasificării
Obligația de clasificare se bazează pe două acte legislative, Regulamentul CLP și Regulamentul REACH:
 Clasificarea impusă de Regulamentul CLP [articolul 4 alineatul (1) din CLP]:
Dacă sunteți producător, importator sau utilizator din aval de substanțe chimice sau amestecuri care urmează a fi introduse pe piață, trebuie să clasificați aceste substanțe sau amestecuri înainte de a le introduce pe piață, indiferent de cantitatea produsă, importată sau introdusă pe piață. Rețineți că această obligație vizează și anumite articole explozive (vezi secțiunea 2.1 din anexa I la CLP).
 Clasificarea impusă de Regulamentul REACH [articolul 4 alineatul (2) din CLP]:
Dacă sunteți producător sau importator, trebuie să clasificați și substanțele pe care nu le introduceți pe piață, dacă acestea trebuie înregistrate sau notificate în conformitate cu articolul 6, 9, 17 sau 18 din REACH. Este obligatorie inclusiv clasificarea monomerilor, a intermediarilor izolați la locul de producere, a intermediarilor transportați, precum și a substanțelor folosite pentru activități de cercetare și dezvoltare orientate spre produse și procese (PPORD).
În fine, dacă sunteți fabricantul sau importatorul unui articol, va trebui să clasificați și substanțele conținute în acesta dacă articolele 7 și 9 din REACH prevăd înregistrarea sau notificarea substanțelor respective, iar acestea nu au fost încă înregistrate pentru utilizarea respectivă. Potrivit acestei dispoziții, trebuie clasificate și substanțele conținute în articolele utilizate pentru PPORD.
Clasele de pericol utilizate pentru clasificare sunt prezentate în părțile 2-5 din anexa I la CLP.
 fabricantul unor articole care corespund definiției unui articol exploziv, astfel cum este descris în secțiunea 2.1 din anexa I la CLP, are obligația de a clasifica, eticheta și ambala articolele respective în conformitate cu CLP înainte de a le introduce pe piață [articolul 4 alineatul (8) din CLP];
 distribuitorul (inclusiv dacă este comerciant cu amănuntul) poate prelua clasificarea unei substanțe sau a unui amestec efectuată în conformitate cu titlul II din CLP de un alt operator din lanțul de aprovizionare, de exemplu dintr-o FDS [articolul 4 alineatul (5) din CLP]. Totuși, distribuitorul trebuie să se asigure că toate elementele de etichetare și ambalare a substanței sau amestecului sunt în conformitate cu titlurile III și IV din CLP [articolul 4 alineatul (4) din CLP]; iar
 utilizatorul din aval (inclusiv dacă este formulator de amestecuri sau reimportator de substanțe sau de amestecuri) poate prelua clasificarea substanței sau a amestecului efectuată în conformitate cu titlul II din CLP de un operator din lanțul de aprovizionare, de exemplu dintr-o FDS, cu condiția să nu modifice compoziția substanței sau a amestecului [articolul 4 alineatul (6) din CLP]. De asemenea, utilizatorul din aval trebuie să se asigure că orice (re)etichetare și (re)ambalare a substanței sau a amestecului se efectuează în conformitate cu titlurile III și IV din CLP [articolul 4 alineatul (4) din CLP].
Clasificările tuturor substanțelor notificate în conformitate cu Regulamentul CLP sau înregistrate în conformitate cu Regulamentul REACH sunt incluse în inventarul C&E întocmit de agenție (articolul 42 din CLP). Inventarul indică dacă o anumită clasificare este armonizată sau dacă a fost convenită între doi sau mai mulți notificatori sau solicitanți ai înregistrării.
Fabricanții de articole trebuie să furnizeze agenției informații despre substanțele conținute în articole dacă acestea sunt substanțe care prezintă motive de îngrijorare deosebită (SVHC), sunt prezente în acele articole în cantități care totalizează anual peste o tonă/fabricant sau importator și sunt prezente în articolele respective în concentrație de peste 0,1 % din greutate [articolul 7 alineatul (2) din REACH]. Printre informațiile care trebuie furnizate se mai numără și utilizarea (utilizările) substanței (substanțelor) din articole, precum și utilizarea (utilizările) articolelor [articolul 7 alineatul (4) din REACH].
6.2 Autoclasificarea și clasificarea armonizată
Regulamentul CLP conține prevederi privind două tipuri de clasificări: autoclasificarea și clasificarea armonizată, care sunt descrise pe scurt în continuare.
Autoclasificarea: decizia privind clasificarea unui anumit pericol și etichetarea aferentă a substanței sau a amestecului se ia de către producătorul, importatorul sau utilizatorul din aval al acelei substanțe sau al acelui amestec sau, după caz, de către acei fabricanți de articole care au obligația de clasificare (vezi tabelul 5 din secțiunea 2 a prezentului ghid).
Cerința privind autoclasificarea este prevăzută în Regulamentul CLP. În conformitate cu acest regulament, toate substanțele pentru care nu există o clasificare armonizată a pericolelor (vezi mai jos) sau în cazul cărora clasificarea armonizată vizează numai anumite clase de pericol sau diferențieri trebuie autoclasificate de:
 producătorii substanțelor;
 importatorii substanțelor sau ai amestecurilor;
 fabricanții sau importatorii articolelor explozive sau ai articolelor pentru care Regulamentul REACH prevede obligația de înregistrare sau de notificare și
 utilizatorii din aval, inclusiv formulatorii (care realizează amestecuri).
Amestecurile trebuie întotdeauna autoclasificate de utilizatorii din aval 14 sau de importatorii amestecurilor respective.
Clasificarea armonizată: decizia de clasificare pentru un anumit pericol prezentat de o substanță se ia la nivelul UE (vezi și secțiunea 20 din prezentul ghid). Clasificările armonizate ale substanțelor sunt incluse în tabelul 3 din partea 3 a anexei VI la CLP. Clasificarea armonizată se aplică numai substanțelor.
Utilizarea clasificării și a etichetării armonizate a unei substanțe (dacă există) este obligatorie. Clasificarea trebuie aplicată de toți furnizorii aceleiași substanțe, adică de producătorii și importatorii substanțelor ca atare sau în amestecuri, de producătorii și importatorii articolelor explozive sau ai articolelor pentru care Regulamentul REACH impune înregistrarea sau notificarea substanțelor, de utilizatorii din aval – inclusiv de formulatori (care produc amestecuri) – și de distribuitori.
În general, clasificarea și etichetarea armonizate prevăzute în DSD au luat în considerare toate categoriile de pericole. În Regulamentul CLP, armonizarea clasificării se aplică în principal în cazul proprietăților CMR și al sensibilizării căilor respiratorii. Armonizarea clasificării pentru alte proprietăți în afară de acestea se face în funcție de fiecare caz în parte. Aceasta înseamnă că, pentru efectele care nu au o clasificare armonizată, producătorul, importatorul sau utilizatorul din aval trebuie să efectueze o autoclasificare. În mod normal, în cazul substanțelor reglementate de BPR sau de PPPR există o clasificare și o etichetare armonizate pentru toate proprietățile de pericol [articolul 36 alineatul (2) din CLP]. Pentru mai multe informații, vezi secțiunile 20 și 22 din prezentul ghid.
14 Așa cum s-a menționat mai sus, utilizatorii din aval pot și ei să preia clasificarea realizată de alt operator din lanțul de aprovizionare, cu condiția să nu schimbe compoziția substanței sau a amestecului.
7. Utilizarea clasificărilor armonizate
În vederea valorificării depline a activității și a experienței acumulate în urma aplicării DSD, toate clasificările armonizate, precum și cele mai multe limite de concentrație specifice ale substanțelor prezentate în anexa I la DSD, au fost transpuse în clasificări CLP armonizate și au fost transferate în partea 3 a anexei VI la CLP.
Atunci când s-a întocmit tabelul 3 din anexa VI la CLP, clasificarea în conformitate cu criteriile DSD nu a corespuns în totalitate clasificării realizate conform criteriilor CLP, în special în ceea ce privește pericolele fizice, toxicitatea acută și STOT la expunere repetată. În cazul pericolelor fizice, „corespondențele” prezentate în tabel s-au bazat pe reevaluarea datelor disponibile. În cazul pericolelor pentru sănătate, substanțelor le-a fost atribuită o clasificare CLP minimă. Producătorii sau importatorii trebuie să aplice această clasificare, dar au obligația de a încadra substanța într-o categorie de pericol mai severă în cazul în care dețin informații suplimentare care arată că aceasta ar fi mai potrivită. Situațiile în care trebuie aplicate alte clasificări decât cele minime sunt prezentate la punctul 1.2.1 din partea 1 a anexei VI la CLP.
Tabelul 3 din partea 3 a anexei VI la CLP se actualizează permanent, ori de câte ori Comisia Europeană (CE) avizează clasificări armonizate suplimentare. Actualizările se publică sub denumirea de Adaptări la progresul științific și tehnic (APT) ale Regulamentului CLP 15 .
7.2 Modul de folosire a clasificărilor armonizate
Așa cum se arată în secțiunea 6.2 a prezentului ghid, utilizarea unei clasificări și etichetări armonizate ale unei substanțe (atunci când există) este obligatorie. Pentru efectele care nu au o clasificare armonizată, producătorul, importatorul sau utilizatorul din aval trebuie să efectueze o autoclasificare.
Armonizarea clasificată poate să cuprindă o limită de concentrație specifică (SCL), un factor de multiplicare (factor M) sau o estimare a toxicității acute (ATE). Limitele de concentrație specifice pot fi sub sau peste limitele de concentrație generice definite în anexa I la CLP și sunt incluse în tabelul 3 din partea 3 a anexei VI la CLP. Este posibil ca substanțelor cu o clasificare armonizată pentru mediul acvatic să li se fi atribuit un factor M, care este echivalentul limitei de concentrație specifice stabilite pentru alte clase de pericol (vezi și secțiunea 1.5 din Ghidul pentru aplicarea criteriilor CLP). Este posibil ca substanțelor cu o clasificare armonizată pentru toxicitate acută să li se fi atribuit o estimare a toxicității acute, care se folosește în vederea stabilirii unei clasificări pentru amestecurile care le conțin. SCL, factorii M și ATE sunt precizate în tabelul 3 din partea 3 a anexei VI la CLP, în aceeași coloană. Acolo unde în coloană apare un asterisc (*), aceasta înseamnă că nu a fost posibil să se transfere limita de concentrație din anexa I la DSD în anexa VI la CLP, de exemplu în cazurile în care Regulamentul CLP prevede o clasificare minimă. Pentru fiecare categorie, clasificarea minimă este indicată printr-un asterisc (*) în rubrica respectivă din tabelul 3 din anexa VI la CLP.
Dacă utilizați substanța într-un amestec, atunci când clasificați amestecul trebuie să luați în considerare orice SCL, factori M și/sau ATE atribuiți substanței respective în rubrica
15 Pentru informații suplimentare și pentru lista adaptărilor publicate, vezi pagina dedicată Regulamentului CLP de pe site-ul ECHA, la adresa: https://echa.europa.eu/ro/regulations/clp/legislation.
alocată acesteia. Atunci când nu se indică un factor M în partea 3 din anexa VI la CLP pentru substanțele clasificate ca periculoase pentru mediul acvatic, categoriile de pericol acut 1 sau cronic 1, trebuie să stabiliți un factor M. Dacă un amestec care conține substanța respectivă este clasificat cu utilizarea metodei însumării, trebuie utilizat acest factor M. Atunci când se aplică o valoare ATE armonizată pentru a încadra un amestec în categoria toxicitate acută, trebuie folosită formula de aditivitate descrisă în secțiunea 3.1.3.6 din anexa I la CLP. Dacă nu sunt precizate valori ATE armonizate pentru toxicitatea acută, trebuie stabilită valoarea corectă cu ajutorul datelor disponibile.
De asemenea, trebuie să vă asigurați că luați în considerare pe deplin impactul oricăror instrucțiuni speciale care apar în coloana Note a tabelului 3 din partea 3 a anexei VI la CLP.
8. Utilizarea anexei VII pentru a realiza corespondența între clasificarea DSD/DPD și clasificarea CLP
Anexa VII la CLP a fost elaborată pentru a oferi un tabel de corespondență, astfel încât producătorii, importatorii și utilizatorii din aval să poată transforma clasificările realizate anterior în conformitate cu DSD sau cu DPD în clasificări CLP. Utilizarea tabelului de corespondență a fost utilă atunci când, în afara clasificării DSD sau DPD, nu au fost disponibile alte date privind o substanță sau un amestec în raport cu clasa de pericol avută în vedere (vezi și secțiunea 1.7 din Ghidul pentru aplicarea criteriilor CLP).
Tabelul de corespondență cuprinde pericolele pentru care există o corelare rezonabilă între clasificările DSD/DPD și CLP. Atunci când nu există o clasificare corespondentă în cadrul CLP, va trebui să evaluați chiar dumneavoastră proprietățile respective, folosind criteriile din anexa I la CLP. De exemplu, corelarea este insuficientă în următoarele situații:
 în cazul solidelor inflamabile, nu este posibilă o interpretare uniformă a criteriilor din DSD cu cele din CLP. Prin urmare, corespondența nu este posibilă;
 în cazul toxicității acute, intervalele de clasificare ale celor două sisteme se suprapun și, până când apar date disponibile, se poate folosi clasificarea minimă indicată în tabelul de corespondență. Totuși, clasificarea minimă trebuie revizuită cu atenție în cazul în care dispuneți de date care permit o clasificare mai precisă a substanței sau a amestecului.
Utilizarea tabelului prezintă o serie de limitări. Pentru amestecurile clasificate inițial pe baza rezultatelor unor teste, tabelul se poate utiliza la fel ca pentru substanțe. În schimb, pentru amestecurile clasificate inițial pe baza limitelor de concentrație stabilite în DPD sau a metodei de calcul convenționale stabilite în DPD, rezultatul corespondenței propus în Regulamentul CLP trebuie considerat doar orientativ pentru posibila clasificare, din cauza diferențelor între limitele de concentrație și metodele de calcul. În cazul special al substanțelor „fără clasificare” în conformitate cu DPD, tabelul nu trebuie utilizat, deoarece nu există niciun element rezonabil care să indice o posibilă corespondență.
Din motivele menționate mai sus, utilizarea tabelului nu mai este considerată relevantă. Dacă decideți totuși să îl utilizați, rețineți că, ori de câte ori dispuneți de date despre amestec sau despre substanțele din amestec, de exemplu din fișele cu date de securitate care v-au fost transmise, trebuie să realizați evaluarea și clasificarea în conformitate cu articolele 9-13 din CLP (și cu partea introductivă a anexei VII la CLP).
9. Surse de informații
9.1 Unde se pot găsi informații?
Pentru a realiza clasificarea și etichetarea, va trebui să culegeți informații despre proprietățile substanței sau ale amestecului. Secțiunea de față vă oferă recomandări privind sursele unde puteți găsi asemenea informații (pentru mai multe surse de informații utile, vezi anexa 2 la prezentul ghid).
Căutați în arhiva proprie
În cazul în care aveți de clasificat o substanță sau un amestec în conformitate cu unul dintre rolurile specificate în secțiunea 2 din prezentul ghid, trebuie să verificați ce date sau informații sunt disponibile deja în arhiva dumneavoastră.
O sursă de informații relevantă pentru substanță sau amestec este reprezentată de informațiile de securitate primite de la furnizor(i) în cadrul FDS sau în orice alt format.
În REACH (pentru substanțe)
Puteți utiliza informațiile pe care le generați pentru asigurarea conformității cu REACH sau pe care le obțineți prin schimbul de informații (vezi și secțiunea 24 din prezentul ghid). În această situație, puteți consulta și Ghidul cerințelor privind informațiile și evaluarea securității chimice, în special capitolul R.3, în care este descrisă detaliat culegerea informațiilor (vezi și secțiunea 25 din prezentul ghid).
De asemenea, puteți obține și utiliza informații despre substanțele și amestecurile evaluate în conformitate cu alte acte legislative ale UE, cum ar fi cele care reglementează produsele biocide și produsele fitosanitare. Întrucât Regulamentul REACH introduce obligativitatea comunicării informațiilor cu privire la substanțe și amestecuri în lanțul de aprovizionare, atât în amonte, cât și în aval, trebuie să folosiți informațiile date în FDS sau să consultați furnizorul (furnizorii) substanțelor pentru care sunteți responsabil. De asemenea, veți putea găsi pe site-ul agenției informații neconfidențiale relevante despre substanțele produse sau importate în UE (https://www.echa.europa.eu/ro/information-on-chemicals).
În inventarul de clasificare și etichetare
Inventarul de clasificare și etichetare disponibil pe site-ul ECHA conține clasificările armonizate la nivelul UE (tabelul 3 din partea 3 a anexei VI la CLP) și clasificările substanțelor, astfel cum au fost transmise de producători și importatori în notificările lor C&E sau în dosarele de înregistrare REACH. Pentru aceeași substanță pot exista mai multe clasificări, de exemplu datorită diferențelor în compoziția, forma sau starea de agregare a substanței introduse pe piață 16 .
9.2 Alte surse de informații
Informații cu privire la proprietățile periculoase ale substanțelor se pot găsi în bazele de date accesibile pe internet sau în revistele științifice. Secțiunea R.3.4 din Ghidul cerințelor privind informațiile și evaluarea securității chimice de pe site-ul ECHA prezintă un număr
16 Vă rugăm să rețineți că pentru consultarea inventarului C&E trebuie acceptat avizul juridic al ECHA https://echa.europa.eu/ro/legal-notice.
mare de baze de date și bănci de date importante disponibile (unele gratuite, altele necesitând plata unei taxe); mai jos este prezentată o mică selecție din aceste surse. Vă rugăm să rețineți că este posibil să nu fie prezentate toate sursele disponibile; de asemenea, menționarea unei surse de date nu implică avizarea conținutului său.
Informații și surse de date ale UE:
 Baze de date ECHA: https://echa.europa.eu/ro/information-on-chemicals
 EFSA (Autoritatea Europeană pentru Siguranța Alimentară, pentru substanțele active ale produselor fitosanitare): http://www.efsa.europa.eu/
 Multe dintre criteriile din GHS al ONU (pe clase de pericol), în special cele referitoare la pericolele fizice, sunt deja puse în aplicare prin Reglementările model ale ONU și prin instrumentele juridice conexe [ADR, RID, ADN, Codul IMDG și OACI (vezi anexa 1 la prezentul ghid)] care reglementează transportul mărfurilor periculoase. Puteți folosi o clasificare stabilită în vederea transportului drept sursă de informații pentru clasificarea și etichetarea substanței, cu condiția ca aceasta să nu fie inclusă în anexa VI la CLP. Înainte de a utiliza o clasificare stabilită în vederea transportului, trebuie să aveți în vedere următoarele:
- clasificările stabilite în vederea transportului nu includ toate categoriile GHS pentru pericolele fizice, pentru sănătate și pentru mediu, astfel încât absența unei clasificări a substanței în vederea transportului nu înseamnă că nu trebuie să o clasificați în conformitate cu CLP. În ceea ce privește pericolele fizice, aceasta înseamnă că ați putea fi nevoit să efectuați teste pentru a obține datele necesare unei clasificări precise în conformitate cu CLP;
- uneori, legislația în domeniul transporturilor impune dispoziții speciale pentru rubricile din Lista mărfurilor periculoase (ADR, partea a 3-a), care trebuie respectate pentru a se putea face încadrarea în clasa respectivă pentru transport. În aceste cazuri, clasificarea în scopul furnizării și al utilizării poate fi diferită. În plus, pot exista chiar două poziții diferite pentru aceeași substanță, cu două clasificări diferite, dintre care una asociată unei sau mai multor dispoziții speciale și
- clasificarea pentru transport se poate baza pe alt set de informații decât cel impus în prezent prin Regulamentul CLP pentru a se obține o clasificare în conformitate cu CLP.
Cea de a doua listă de mai jos cuprinde câteva surse din afara UE. Vă rugăm să rețineți că această listă este prezentată doar în scopuri informative; menționarea unei surse de date nu implică avizarea conținutului său:
 Portalul eChem al OCDE:
http://www.echemportal.org/echemportal/index?pageID=0&request_locale=en;
 Registrul efectelor toxice ale substanțelor chimice (RTECS), disponibil pe pagina de internet a Institutului Național pentru Securitate și Sănătate în Muncă din SUA (NIOSH): https://www.cdc.gov/niosh/rtecs/
 Site-ul Agenției pentru protecția mediului din SUA (US EPA): https://www.epa.gov/
 Sistemul integrat de informații privind riscurile (IRIS), disponibil pe site-ul US EPA:
 Site-ul Administrației pentru Securitate și Sănătate în Muncă din SUA (OSHA):
 Site-ul Programului național de notificare și evaluare a produselor chimice industriale din Australia (NICNAS): https://www.nicnas.gov.au/
 Site-ul Rețelei de date toxicologice (TOXNET), care cuprinde baze de date precum Baza de date online privind literatura toxicologică (Toxicology Literature Online – Toxline) și Baza de date privind substanțele periculoase (Hazardous Substances Data Bank – HSDB): https://toxnet.nlm.nih.gov/
 Site-ul INCHEM al Programului internațional pentru securitate chimică (IPCS):
http://www.inchem.org/ și
 literatură științifică de specialitate: pe portalul PubMed al Bibliotecii Naționale de Medicină a SUA se pot căuta sute de jurnale relevante, multe din ele fiind disponibile gratuit: https://www.ncbi.nlm.nih.gov/.
După ce ați studiați toate sursele de informații relevante disponibile, s-ar putea să fie necesar să luați în considerare testarea (vezi secțiunea 10 din prezentul ghid).
10. Rolul testării în Regulamentul CLP
10.1 Rolul testării
Regulamentul CLP prevede obligația producătorului, a importatorului sau a utilizatorului din aval de a culege informațiile disponibile și relevante privind toate proprietățile periculoase ale unei substanțe sau ale unui amestec. Aceste informații trebuie evaluate riguros pentru a se putea decide dacă este necesară clasificarea substanței sau a amestecului.
În privința pericolelor fizice, aveți obligația de a genera noi informații în scopul clasificării și al etichetării, exceptând cazul în care sunt deja disponibile informații corespunzătoare și de încredere. Obligația de testare nu se aplică însă pericolelor pentru sănătate și pentru mediu (vezi și mai jos).
În general, dacă se generează date noi, trebuie îndeplinite anumite condiții de calitate pentru a se asigura corectitudinea clasificării care se bazează pe acestea. Testele trebuie efectuate pe substanțe sau amestecuri aflate în formele sau stările fizice în care se introduc pe piață și în care se poate anticipa în mod rezonabil că vor fi utilizate (vezi și secțiunea 1.2 din Ghidul pentru aplicarea criteriilor CLP).
10.2 Testarea privind pericolele fizice
Pericolele fizice asociate substanțelor și amestecurilor trebuie depistate prin teste bazate pe metodele sau standardele menționate în partea 2 din anexa I la CLP. Acestea se pot găsi, de exemplu, în Manualul ONU de teste și criterii, care prezintă metodele și procedeele de testare utilizate de obicei pentru clasificarea substanțelor și a amestecurilor în vederea transportului. Manualul este disponibil la adresa http://www.unece.org/trans/danger/publi/manual/manual_e.html. Se pot folosi și rezultate obținute în urma unor teste efectuate pe baza altor metode sau standarde, cu condiția să fie corespunzătoare scopului de a depista pericolele. Pentru a trage o concluzie privind adecvarea datelor, dumneavoastră sau expertul implicat trebuie să verificați dacă există documentație suficientă pentru evaluarea gradului de adecvare a testului folosit și dacă testul s-a efectuat la un nivel acceptabil de asigurare a calității.
În cazul în care aveți nevoie de efectuarea unor noi teste, vă rugăm să rețineți că, începând cel târziu cu 1 ianuarie 2014 17 , noile teste trebuie realizate cu respectarea unui sistem de calitate recunoscut sau de laboratoare care respectă un standard relevant recunoscut, cum ar fi EN ISO/IEC 17025 18 . În partea a 2-a din Ghidul pentru aplicarea criteriilor CLP sunt prezentate orientări suplimentare privind acest subiect.
10.3 Testarea privind pericolele pentru sănătate și pentru mediu
În privința pericolelor pentru mediu și pentru sănătate, regulamentul CLP vă permite să efectuați noi teste doar atunci când ați epuizat toate celelalte mijloace de a genera informații, inclusiv pe cele obținute prin aplicarea regulilor din secțiunea 1 a anexei XI la REACH (articolul 8 din CLP). Aceste reguli se referă la utilizarea datelor existente, la utilizarea datelor din teste care nu au fost efectuate în conformitate cu principiile bunelor practici de laborator, la utilizarea de date umane obținute din experiența practică, la aplicarea forței probante a datelor și la utilizarea relațiilor (cantitative) structură-activitate
17 Articolul 8 alineatul (5) din CLP.
18 EN ISO/IEC 17025 – Cerințe generale pentru competența laboratoarelor de încercări și etalonări.
biologică [(Q)SAR], a metodelor in vitro și a extrapolării. Pentru aplicarea criteriilor CLP trebuie să se recurgă la avizul unor experți – de exemplu, pentru a evalua datele de testare disponibile care nu pot fi comparate direct cu criteriile sau pentru a valorifica datele disponibile privind amestecuri similare celui care urmează să fie clasificat (articolul 9 din CLP). Testele pe animale se pot efectua doar dacă nu sunt disponibile alternative care să asigure date de încredere și de calitatea corespunzătoare (articolul 7 din CLP). Se pot efectua teste noi care nu implică animale dacă în acest mod se asigură o clasificare mai adecvată – de exemplu, teste de transformare/disoluție pentru clasificarea din prisma pericolelor pentru mediul acvatic a metalelor și a compușilor metalici cu solubilitate redusă. Testele pe oameni sunt interzise pentru scopurile vizate de Regulamentul CLP. Se pot folosi însă datele obținute din studii clinice sau epidemiologice sau din studii de caz cu valabilitate științifică (articolul 7 din CLP). Testarea pe primate non-umane este interzisă (articolul 7 din CLP).
În general, orice testare nouă trebuie efectuată în conformitate cu metodologia stabilită în Regulamentul (CE) nr. 440/2008 privind metodele de testare, care stabilește metodele de testare aplicate pentru scopurile vizate de Regulamentul REACH; alternativ, testarea se poate baza pe principii științifice solide, recunoscute pe plan internațional, sau pe metode validate pe plan internațional. Testele trebuie efectuate pe substanțe sau amestecuri în formele sau stările fizice în care sunt introduse pe piață și în care se poate anticipa în mod rezonabil că vor fi utilizate (pentru orientări suplimentare, vezi secțiunea 1.2 din Ghidul pentru aplicarea criteriilor CLP). În plus, noile teste pe animale trebuie efectuate în conformitate cu principiile bunelor practici de laborator și trebuie să respecte dispozițiile Directivei 2010/63/UE privind protecția animalelor utilizate în scopuri științifice. În mod normal, va fi necesar să externalizați astfel de testări.
Pentru amestecuri se aplică aceleași reguli ca pentru substanțe – atunci când sunt deja disponibile date privind amestecul ca atare, acestea trebuie luate în considerare cu prioritate. În schimb, clasificarea amestecurilor prin prisma proprietăților CMR trebuie să se bazeze în mod normal pe clasificarea substanțelor componente, cu aplicarea limitelor de concentrație relevante. Numai în cazuri excepționale puteți utiliza date de testare disponibile pentru amestecul propriu-zis, și anume atunci când acestea indică proprietăți CMR care nu au fost identificate din datele privind substanțele componente individuale [articolul 6 alineatul (3) din CLP]. Clasificarea amestecurilor prin prisma pericolului pentru mediul acvatic, luând în considerare biodegradarea și bioacumularea, trebuie să se bazeze pe proprietățile substanțelor componente [articolul 6 alineatul (4) din CLP]. Totuși, în cazul aliajelor pot exista excepții la această regulă (vezi anexa IV la Ghidul pentru aplicarea criteriilor CLP).
Pentru informații suplimentare privind pericolele individuale, vă rugăm să consultați secțiunile 2-4 din Ghidul pentru aplicarea criteriilor CLP.
11.1 Etape de bază
Există cinci etape de bază în clasificarea substanțelor și a amestecurilor, astfel cum se arată în Figura 1:
Culegeți toate informațiile disponibile
Examinați informațiile pentru a vă asigura că sunt adecvate și de
Evaluați informațiile disponibile prin prisma criteriilor de clasificare
Stabiliți clasificarea corespunzătoare
Revizuiți clasificarea dacă este necesar
11.2 Etapa 1: Culegeți informațiile disponibile
Trebuie să adunați informații relevante și de încredere ca să puteți stabili clasificarea pentru fiecare dintre substanțele sau amestecurile dumneavoastră. Acestea pot fi:
 rezultatele testelor efectuate în conformitate cu Regulamentul (CE) nr. 440/2008 privind metodele de testare [articolul 5 alineatul (1) litera (a) din CLP];
 rezultatele testelor efectuate în conformitate cu principiile științifice solide recunoscute la nivel internațional sau prin metode validate în conformitate cu procedurile internaționale [articolul 5 alineatul (1) litera (a) și articolul 8 alineatul (3) din CLP]. Se încadrează aici și rezultatele testării bazate pe metodele sau standardele stabilite în Recomandările ONU privind transportul mărfurilor periculoase, Manualul de teste și criterii, și care sunt menționate în partea 2 din anexa I la CLP;
 rezultatele aplicării unor metode care nu implică testarea substanțelor, cum ar fi modelul (Q)SAR, extrapolarea, abordarea pe categorii [articolul 5 alineatul (1) litera (c) din CLP și secțiunea 1 din anexa XI la REACH] și
 datele existente privind efectele asupra oamenilor pentru toate tipurile de pericole, inclusiv date epidemiologice, date provenite din baze de date referitoare la accidente și date de la locul de muncă [articolul 5 alineatul (1) litera (b) din CLP];
 orice informații științifice noi [articolul 5 alineatul (1) litera (d) din CLP] și
 orice alte informații generate în cadrul programelor de chimie recunoscute la nivel internațional [articolul 5 alineatul (1) litera (e) din CLP].
Pentru o listă a surselor de informații, vezi secțiunea 9 și anexa 2 la prezentul ghid. Vă rugăm să rețineți că, în cazul în care substanței îi corespund o clasificare armonizată și o poziție în tabelul 3 din partea 3 a anexei VI la CLP, nu aveți obligația de a culege informațiile disponibile cu privire la acel pericol specific [fără a se aduce atingere articolului 37 alineatul (6) din CLP]. Cu alte cuvinte, trebuie să consultați anexa VI înainte de a începe să adunați informații.
În conformitate cu REACH, solicitanții înregistrării aceleiași substanțe au obligația de a transmite date în comun, inclusiv datele necesare clasificării și etichetării, cu câteva excepții [articolul 11 alineatele (1) și (3) din REACH]. Pentru a solicita acces la datele de testare, trebuie să se folosească procesul de solicitare de informații prevăzut de REACH (articolele 26 și 27 din REACH).
Pentru clasificarea amestecurilor trebuie să se folosească în primul rând datele disponibile cu privire la amestec ca întreg, în conformitate cu abordarea secvențială, cu excepția proprietăților CMR și a proprietăților de biodegradare și bioacumulare. Dacă nu există date privind amestecul, pot fi adoptate alte abordări pentru clasificarea sa. De exemplu, puteți aplica așa-numitele „principii de corelare” în cazul anumitor pericole pentru sănătate și mediu, folosind date referitoare la amestecuri similare testate, precum și informații despre fiecare ingredient periculos (vezi și secțiunea 11.7 din prezentul ghid). Atunci când nu vă
puteți folosi de datele de testare disponibile pentru amestec ca întreg, pentru a stabili clasificarea este necesar să dispuneți de informații suficiente privind ingredientele amestecului.
Ca recomandare generală, trebuie să încercați să obțineți o imagine clară privind substanțele și amestecurile care vă sunt furnizate, în special când formulați chiar dumneavoastră amestecurile. Informațiile de bază privind substanțele trebuie să includă identitatea, clasificarea și concentrația substanței în amestec, iar dacă este relevant – detalii privind orice impurități și aditivi (inclusiv identitatea, clasificarea și concentrația lor). O sursă utilă pentru asemenea informații ar putea fi fișa cu date de securitate de la furnizorul substanței.
Atunci când utilizați un ingredient care este furnizat ca amestec, trebuie să știți ce substanțe componente se află în acel amestec, precum și concentrațiile și clasificările acestora, în măsura posibilului (vezi și secțiunea 1.6.4 din Ghidul pentru aplicarea criteriilor CLP). Aceste date referitoare la compoziție pot fi disponibile în fișa cu date de securitate a amestecului, dar poate fi necesară o discuție suplimentară cu furnizorul pentru a se obține mai multe informații.
11.3 Etapa 2: Examinați informațiile pentru a vă asigura că sunt adecvate și de încredere
Trebuie să apreciați dacă dispuneți de experiența și cunoștințele de specialitate necesare pentru a stabili dacă informațiile pe care le-ați obținut despre pericole sunt adecvate și valabile 19 . Dacă nu, ar putea fi necesar să consultați un expert. Dumneavoastră sau expertul implicat trebuie să examinați informațiile culese pentru a aprecia dacă sunt de încredere și adecvate pentru realizarea clasificării.
Informațiile trebuie să se refere la formele sau la stările fizice în care se utilizează sau se introduce pe piață substanța sau amestecul și în care este de așteptat, în mod rezonabil, să fie utilizat(ă) [articolul 5 alineatul (1) și articolul 9 alineatul (5) din CLP]. Pentru orientări suplimentare, consultați secțiunea 1.2 din